***Raport privind disfuncționalitatea totală a sistemului informatic al PE utilizat de către OTS pentru procesarea şi selectarea ofertelor pe PE, precum şi de emitere a dispoziţiilor de dispecer***

În ziua de 14.12.2019, în intervalul 11:20 – 12:55, a fost identificată o disfuncționalitate totală a sistemului informatic al Pieței de Echilibrare.

OPE a sesizat furnizorul de servicii de mentenanță a sistemului informatic pentru a remedia disfuncționalitatea identificată.

Din analiza efectuată de către furnizorul de servicii a fost identificată o defecțiune la infrastructura hardware, ceea ce a condus la inaccesibilitatea sistemului informatic al Pieței de Echilibrare. Baza de date a sistemului informatic a fost suprasolicitată, fiind un sistem învechit față de cerințele actuale din domeniul informatic.

Dispozițiile de dispecer la scădere și la creștere de putere au fost realizate în ordinea de merit și au fost consemnate în registrul operativ de tură, ulterior fiind introduse manual în sistemul informatic al Pieței de Echilibrare. **Toate dispozițiile de dispecer au fost comunicate telefonic la Participanții la Piața de Echilibrare în timp util.**

Notificările rezultate din tranzacțiilor intrazilnice au fost implementate ulterior în sistemul informatic al Pieței de Echilibrare.

**Explicitarea cauzelor:** Disfuncționalități ale infrastructurii hardware.

**Perioada disfuncționalității pentru salvarea Ordinii de Merit:** 12:00 – 12:55, în ziua de 14.12.2019.

**Soluția de remediere:** Furnizorul de servicii de mentenanță recomandă un plan de măsuri pentru îmbunătățirea infrastructurii de hardware și software.

**Estimarea impactului asupra Pieţei de Echilibrare:** fără implicații comerciale asupra participanților la Piața de Echilibrare.